**METODOLOGIE**

**de recrutare și selecție a grupului țintă (burse doctorale)**

**I. Preliminarii**

**Art. 1.** Organizarea şi desfăşurarea concursului pentru acordarea burselor doctorale cofinanţate din Fondul Social European şi organizarea şi desfăşurarea activităţii de cercetare a bursierilor au la bază condiţiile generale şi condiţiile specifice ale proiectului „Performanță în cercetare”,ID 153178, proiect implementat de către Universitatea din Craiova (U.Cv) în parteneriat cu Universitatea de Medicină și Farmacie Craiova (U.M.F.Cv) și Universitatea POLITEHNICA din București (U.P.B.), precum şi condiţiile specifice din Ghidul solicitatului – Condiţii specifice, Noiembrie 2021 - „Sprijin pentru doctoranzi şi cercetători post-doctorat”.

**Art. 2.** Componența grupului țintă aferent fiecărei universități partener este: U.Cv - 33 de studenți doctoranzi, U.M.F.Cv - 30 de studenți doctoranzi și U.P.B. - 20 de studenți doctoranzi.

**Art. 3.** Pentru perioada implementării proiectului, 2022-2023, pentru acordarea burselor doctorale susținute financiar prin bugetul proiectului „Performanță în cercetare”,ID 153178, se organizează concurs public, domeniile susținute fiind exclusiv domeniile prioritare ale Strategiei Naționale de Competitivitate 2014-2020, respectiv domeniile de specializare inteligentă, identificate pe baza potențialului lor științific și comercial, prevăzute în Strategia Națională de Cercetare, Dezvoltare și Inovare 2014 – 2020, conform prevederilor OM MEN nr. 5376/2017.

**Art. 4.** Alocarea numărului de burse doctorale se realizează în mod echilibrat între şcolile doctorale din cadrul fiecărei instituții partenere organizatoare de studii doctorale, având în vedere domeniile de doctorat acreditate ale instituției partenere şi care au corespondent în domeniile de specializare inteligentă prevăzute în Strategia Națională de Cercetare, Dezvoltare și Inovare 2014 – 2020, conform prevederilor OM MEN nr. 5376/2017.

**Art. 5.** Domeniile de doctorat acreditate ale fiecărei instituții partenere organizatoare de studii doctorale în care se organizează concursul public pentru acordarea burselor doctorale, corespondenţa cu domeniile de specializare inteligentă prevăzute în Strategia Națională de Cercetare, Dezvoltare și Inovare 2014 – 2020, conform prevederilor OM MEN nr. 5376/2017 sunt proprii fiecărei universități.

**Art. 6.** Bursele doctorale se acordă cu scopul de a încuraja tinerii cercetători să se angajeze în realizarea unor teme de cercetare cu componentă aplicativă, relevante pentru tema de doctorat aleasă și în strânsă legătură cu strategia fiecărei universități partener în cadrul proiectului, în domeniul cercetării ştiinţifice. O persoană poate depune o **SINGURĂ** aplicaţie în cadrul concursului pentru acordarea burselor doctorale.

**Art. 7.** Acordarea sprijinului doctoranzilor din grupul ţintă se va realiza pe baza unui contract de bursă încheiat cu universitatea partener, în calitate de doctorand. Acest contract va avea în vedere stabilirea unor indicatori minimali de performanţă ai programului de cercetare, astfel cum vor fi determinaţi în continuare.

**Art. 8.** În mod obligatoriu şi cumulativ, candidaţii concursului pentru acordarea burselor doctorale vor trebui să:

- aibă cetățenia română sau a unui stat membru UE;

- aibă domiciliul sau reședința în una din cele şapte regiuni de dezvoltare vizate de proiect din România (Nord-Est, Nord-Vest, Vest, Sud-Vest Oltenia, Centru, Sud-Est şi Sud-Muntenia);

- fie înmatriculați ca doctoranzi în ultimul an de studii universitare de doctorat (pe locuri la buget sau cu taxă), sau în perioada de prelungire, la instituțiile care au calitatea de beneficiar sau parteneri în proiect; aceștia trebuie să facă dovada participării la un program de cercetare cu componentă aplicată, selectat în funcție de tema de cercetare studiată și desfășurat în cadrul unei instituții colaboratoare (sector academic și non academic);

- prezinte un document justificativ pentru înmatricularea la studii universitare de doctorat pentru unul dintre domeniile prioritare ale domeniilor prioritare ale Strategiei Naționale de Competitivitate 2014-2020, respectiv în domeniile de specializare inteligentă, identificate pe baza potențialului lor științific şi comercial, prevăzute în Strategia Națională de Cercetare, Dezvoltare și Inovare 2014 – 2020, sunt înmatriculați in ultimul an al programului de studii doctoral sau în perioada de prelungire. Nu sunt eligibili doctoranzii aflați în perioada de grație, sau reînmatriculați, fiind selectați exclusiv doar cei care se află în ultimul an de studiu sau în perioada de prelungire;

- nu fi beneficiat de burse în cadrul altor proiecte finanțate din POCU și nu beneficiază simultan de bursă acordată de la bugetul de stat.

**II. Concursul pentru acordarea burselor doctorale**

**Art. 9.** Concursul pentru acordarea burselor doctorale se organizează la nivelul universității partener, în domeniile de doctorat acreditate din cadrul instiuției organizatoare de doctorat partener şi conforme celor prevăzute la art. 5 din prezenta Metodologie, cu respectarea principiilor privind egalitatea de şanse, nediscriminarea şi egalitatea între femei şi bărbaţi, includerea de persoane cu dizabilitati/ persoane cu diverse alte vulnerabilități.

**Art. 10.** Înscrierea la concursul pentru acordarea burselor doctorale se face conform unui calendar aprobat de Comisia de Evaluare şi Selecţie a dosarelor candidaţilor doctoranzi (CES-DOC), comisie organizată la nivelul fiecărei universități partener – **Anexa 8** - Calendar concurs pentru acordarea burselor doctorale.

**Art. 11.** Comisia de Evaluare şi Selecţie a dosarelor candidaţilor doctoranzi (CES-DOC) de la nivelul fiecărei universități partener, numită cu aprobarea Coordonatorului activității al universității partener, este compusă din trei persoane - un președinte și doi membri, recomandabil angajate în cadrul proiectului.CES-DOC îşi desfăşoară activitatea începând cu data numirii acesteia şi până la finalizarea procesului de evaluare şi selecţie.

**Art. 12.** Doctoranzii care au dreptul să se înscrie la concursul pentru acordarea burselor doctoraletrebuie să îndeplinească cumulativ condiţiile de eligibilitate stipulate la articolul 8, iar dosarul de concurs trebuie să fie conform prevederilor prezentei Metodologii.

**Art. 13.** Candidatul la concursul pentru acordarea burselor doctorale va depune un **dosar de înscriere** în format fizic şi în format scanat pe suport electronic, înregistrat la locul depunerii acestuia, care trebuie să conţină următoarele documente:

* Coperta dosar de înscriere (**Anexa 1**) – format fizic şi scanat pdf;
* Cerere de înscriere (**Anexa 2**) – format fizic, scanat pdf şi format word;
* Declaraţie pe propria răspundere privind evitarea dublei finanțări (**Anexa 3**) – format fizic şi scanat pdf;
* Curriculum vitae în format Europass – format fizic şi scanat pdf;
* Anexă la CV (**Anexa 4**) – format fizic, scanat pdf şi format word;
* Dovada participării la un program de cercetare cu componentă aplicată, selectat în funcție de tema de cercetare studiată și desfășurat în cadrul unei instituții din colaboratoare (sector academic și non academic);
* Document justificativ pentru înmatricularea la studii universitare de doctorat pentru unul dintre domeniile prioritare ale domeniilor prioritare ale Strategiei Naționale de Competitivitate 2014-2020, respectiv în domeniile de specializare inteligentă, identificate pe baza potențialului lor științific şi comercial, prevăzute în Strategia Națională de Cercetare, Dezvoltare și Inovare 2014 – 2020 (**Anexa 5**);
* Copie a cărții de identitate;
* Copii ale diplomelor de studiu şi ale foilor matricole (licenţă, master) – format fizic şi scanat pdf.;
* Copii ale celorlalte documente necesare pentru dovedirea competenţei ştiinţifice şi profesionale anterioare – format fizic şi scanat pdf.

Documentele incluse în dosarul de înscriere vor fi despărţite prin separatoare, iar scanarea se va efectua pe fiecare tip de document. Candidaţii trebuie să anexeze la dosarul de înscriere, doar în format scanat, dovezile activităţii de cercetare anterioare conform Ghidului de evaluare a candidaţilor şi dosarelor de concurs DOC (**Anexa 6**) (articole publicate, coperta şi cuprins monografii sau cursuri, apartenenţă proiecte de cercetare, burse de cercetare etc.). Nedepunerea acestor dovezi poate atrage neluarea în considerare a punctajului declarat de către candidat în formularul de aplicație.

**Art. 14.** Concursul pentru acordarea burselor doctorale este un concurs de dosare care se va desfăşura după următoarele criterii principale de eligibilitate şi evaluare, conform **Ghidului de evaluare a candidaţilor şi dosarelor de concurs DOC** (**Anexa 6**):

- activitate publicistică în domeniu;

- participare la contracte/granturi de cercetare;

- burse în străinătate;

- participări la manifestări ştiinţifice;

- relevanţa temei de cercetare, caracterul interdisciplinar, potenţialul de inovare.

Admiterea în Proiect se va face în ordinea descrescătoare a punctajului obţinut la evaluarea dosarelor pe fiecare domeniu. La punctaje egale va prevala în ordine: media anilor de studii licenţă, media la examenul de licenţă.

**Art. 15.** Verificarea eligibilităţii candidatului şi a dosarului de concurs se realizează de către **Comisia de Evaluare şi Selecţie a dosarelor candidaţilor doctoranzi (CES-DOC)** prin întocmirea **Fişei de eligibilitate DOC**. Neeligibilitatea candidaturii atrage excluderea automată din concurs.

**Art. 16.** Evaluarea de către CES-DOC a dosarelor de candidatură depuse are loc conform calendarului aprobat de CES-DOC, urmând ca rezultatele concursuluipentru acordarea burselor doctorale să fie făcute publice în maximum trei zile de la finalizarea evaluării prin afişare la locul înscrierii sau publicare pe site-ul universității partener. CES-DOC întocmeşte **Fişele individuale de evaluare**, fiecare candidat putând solicita printr-o adresă scrisă depusă la locația la care s-a depus dosarul de competiție, o copie a fişei individuale.

**Art. 17.** Candidaţii la concursul pentru acordarea burselor doctorale pot depune contestaţii cu privire la rezultatul verificării eligibilităţii candidatului şi cu privire la evaluarea dosarului de candidatură în termenul stabilit în Calendarul concursului de selecție, termen ulterior publicării rezultatelor verificării eligibilităţii/ evaluării. Locația și intervalul orar de depunere a contestației sunt specificate în Calendarul concursului de selecție al grupului-țintă. Contestaţiile vor fi soluţionate de către o Comisie de contestaţii (CC-DOC), comisie organizată la nivelul fiecărei universități partener, în maximum 24 de ore de la expirarea termenului pentru depunerea acestora şi vor fi făcute publice.

Comisia de contestaţii (CC-DOC) de la nivelul fiecărei universități partener, numită cu aprobarea Coordonatorului activități al universității partener, este compusă din trei persoane - un președinte și doi membri, recomandabil din persoane angajate în cadrul proiectului. CC-DOC îşi desfăşoară activitatea începând cu data numirii acesteia şi până la finalizarea procesului de evaluare şi selecţie.

**Art. 18.** Doctoranzii selectaţi ca membri ai grupului-țintă în cadrul proiectului vor încheia cu universitatea partener contracte de bursă doctorală în cadrul proiectului ID 153178.

Contractul de bursă doctorală nou încheiat nu reprezintă un contract de muncă încheiat în baza Codului Muncii (art. 10, 16 şi 101) sau un contract civil de prestări servicii încheiat în baza Codului Civil (art. 942-973). Acest contract va avea în vedere stabilirea realizării lunare a activităților specifice proiectului, a unor indicatori minimali de performanță pe baza următoarelor acțiuni:

- Participarea la un proiect de cercetare cu componentă aplicativă, corelat cu tema studiilor doctorale realizate, organizat la agenți economici/parteneri relevanți;

- Frecventarea unui program de formare de competențe de cercetare avansată în legătură cu tema studiilor doctorale/post-doctorale realizate.

**Art. 19.** Întreruperea ciclului de doctorat de către doctorand sau de către instituția organizatoare de doctorat, prin exmatriculare, conduce la încetarea finanțării doctorandului respectiv şi recuperarea cuantumului sumelor plătite doctorandului până la momentul respectiv. În cazul reînmatriculării, doctorandul respectiv nu va mai beneficia de finanțare FSE.

**Art. 20.** Rezultatele şi obligaţiile minime impuse pentru fiecare doctorand până la terminarea contractului de bursa sunt prezentate în **Anexa 9 Rezultatele și obligațiile minime impuse pentru fiecare doctorand**.

**Art. 21.** Sprijinul financiar pe care îl obţine beneficiarul unei burse doctorale în cadrul proiectului ID 153178 are următoarele componente:

- burse în România timp de maximum 12 luni în valoare de 1.970 lei/lună.

- posibilitatea finanţării mobilitatăților de scurtă durată, participări la conferințe, prin asigurarea unui buget individual de maximum 2.500 lei/ participare/ doctorand (pentru U.Cv și U.P.B.) și maximum 3.000 lei/ participare/ doctorand (pentru U.M.F.Cv), pentru decontarea cheltuielilor de transport, cazare, asigurări și taxe de călătorie;

- posibilitatea finanţării taxelor pentru participarea la conferinţe naţionale sau internaţionale/ taxe de publicarea lucrărilor stiintifice în reviste indexate BDI, ISI (2.000 lei/taxă).

Modalitatea concretă de asigurare a sprijiului financiar pentru mobilitățile de scurtă durată și pentru taxele de participare la conferinţe naţionale sau internaţionale se va stabili în mod concret pe baza unei metodologii transparente şi nediscriminatorii adoptate în cadrul proiectului ID 153178.

**Art. 22.** Neîndeplinirea rezultatelor şi obligaţiilor minime impuse pentru fiecare doctorand până la terminarea proiectului conduce la obligația contractuală de returnare integrală a întregului sprijin financiar pe care l-a obţinut beneficiarul bursei doctorale din cadrul proiectului ID 153178.